10. ΑΠΟΦΑΣΙΣ ΥΠΟΥΡΓΟΥ   ΕΘΝΙΚΗΣ ΑΜΥΝΗΣ Αριθ. 38038 της 24 Ιαν. /3 Φεβρ. 1959   (ΦΕΚ Β΄ 37)  Περί καθορισμού αρμοδίων δια την σύνταξιν και υποβολήν προτάσεων προαγωγής μετά φύλλων ποιότητος, δι Υπαξ/κούς απεσπασμένους εις διαφόρους μονάδας ή διατελούντας επί ειδική αποστολή ή εκπαιδεύσει εις αλλοδαπήν.  Έχοντες υπ’ όψη: α)Τα άρθρ. 6, παρ. 10 και 45, παρ. 1 του Νόμ. 2342/1953 «περί ιεραρχίας, προαγωγών και καταστάσεων των Μονίμων Υπαξ/κών της Β. Αεροπορίας», ως το άρθρ. 6, παρ. 10 αντικατεστάθη δια του άρθρ. 2, παρ. 3 του Ν.Δ. 3064/54. β)Το άρθρ. 3 του Ν.Δ. 2177/52 «περί προσθήκης διατάξεών τινων εις τον υπ’ αριθ. 969/46 Α.Νόμον κλπ.». γ)Την υπ’ αριθ. 31423/1958 απόφασιν του Προέδρου της Κυβερνήσεως και επί της Εθνικής Αμύνης Υπουργού «περί αναθέσεως αρμοδιοτήτων εις Υφυπουργόν Εθνικής Αμύνης». δ)Την υπ’ αριθ. Φ. ΓΕΑ/Υ. 1118/Προ./Υ.39019/ 10.1.59 Ημετέραν «περί συντάξεως και υποβολής προτάσεων δι’ Αξ/κούς απεσπασμένους εις διαφόρους Μονάδας ή υπηρεσίας, αποφασίζομεν: Καθορίζομεν τους αρμοδίους, προς σύνταξιν και υποβολήν προτάσεων προαγωγής και γνωματεύσεων επί τούτων, δι’ Υπαξ/κούς της Β.Αεροπορίας: (ι) απεσπασμένους εις διαφόρους Μονάδας (ιι) διατελούντας επί ειδική αποστολή ή εκπαιδεύσει εις αλλοδαπήν, ως ακολούθως: (α)Αρμόδιοι δια την σύνταξιν και υποβολήν προτάσεων προαγωγής μετά Φ. Ποιότητος, δι’ Υπαξ/κούς απεσπασμένους εις διαφόρους Μονάδας, τυγχάνουσιν οι Διοικηταί των Μονάδων τούτων, εφ’ όσον υπηρετούσιν υπό τας διαταγάς των επί τρίμηνον τουλάχιστον, άλλως οι Διοικηταί των Μονάδων παρ’ αις τυγχάνουσιν οργανικώς τοποθετημένοι. (β)Αρμόδιοι δια την σύνταξιν και υποβολήν προτάσεων προαγωγής, μετά Φ. Ποιότητος, δι’ Υπαξ/κούς, διατελούντας επί ειδική αποστολή ή εκπαιδεύσει, εις αλλοδαπήν, τυγχάνουσιν οι κάτωθι: (ι)Οι Διοικηταί των Μονάδων εις ων την δύναμιν ανήκον, εφ’ όσον η διάρκεια της αποστολής ή εκπαιδεύσεως είναι μικροτέρα των τριών μηνών. (ιι)Ο Διευθυντής Στρατιωτικού προσ/κού Γ.Ε.Α., εφ’ όσον η αποστολή ή εκπαίδευσις υπερβαίνει τους 3 μήνας. Η παρούσα να δημοσιευθή εις την Εφημερίδα της Κυβερνήσεως και κοινοποιηθή, μερίμνη της Δ/νσεως Οργ. Διατάξεων Γ.Ε.Α. ομού μετά της ανωτέρω (παρ. 1 εδάφ. δ΄) μνημονευομένης Διαταγής. 